**Grisetangdokke** (*Vertebrata lanosa*) er en vanlig flerårig rødalge som for det meste vokser på grisetang. Den kalles også **trøffeltang** når den omtales i kulinarisk sammenheng fordi den minner om trøffel i smaken.

Beskrivelse
-----------

Tallus, algens planteorgan, danner tette tuster på opptil 7,5 cm. Når den vokser på grisetang er det uten tvil grisetangdokke. Den ligner hårtuster med todelt forgrening. Artsepitetet *lanosa* betyr «ullaktig». Tustene er dypt røde, nesten brunlige i fargen. For å artsbestemme den helt sikkert når den ikke vokser på grisetang må det brukes mikroskop. En annen art av rødalger, *Choreocolax polysiphonieae*, kan vokse på grisetangdokke og danne millimeterstore klumper på grenene.

Utbredelse
----------

Den vokser som en epifytt på grisetang, hvor den fester seg til skadede grener på tallus. Det er bare unntaksvis at den vokser på andre arter av tang. Den er endemisk, det vil si stedegen, for Nord-Atlanteren.

Grisetangdokke inngår et slags symbiotisk forhold med en soppart som vokser på grisetang. (*Mychophysias ascophylli*) Det er mulig at også grisetangen ha nytte av den. Likevel kan den kanskje betraktes som en parasitt fordi den kan føre til mindre skader vertsorganismen. Skadene kan omfatte skader på celler i forbindelse med vekst, følgesykdommer, svekket styrke på tallus, begrensninger av lys og næring og skader som følge av beitende arter som tiltrekkes. Ved å vokse på verten får gjesten rikelig tilgang på lys og næring.

Det finnes mye av den rundt de Britiske Øyer og på kysten av Europa fra Island, Norge til Spania. Den vokser også på Grønland fra Newfoundland til New England. Langs Norges kyst er den sjelden øst for Mandal. Den er fruktbar i perioden fra mai til oktober, og overvintrer i en noe redusert tilstand.

Bruk
----

Høstet og renset grisetangdokke
Tørket kan den brukes som smakstilsetning. Den er svært aromatisk og minner om trøffel i smaken. Det er også bakgrunnen for tilnavnet trøffeltang. Høsting om sommeren og høsten er mest arbeidskrevende på grunn av mer algeoppblomstring.

Referanser
----------

1. ↑  Harvey, W.H. 1841. *A Manual of the British Algae*: London: John van Voorst
2. 1 2  Rueness, Jan (1998). *Alger i farger*. Almater forl. s. 124. ISBN 8278580065.
3. 1 2 3 4 5  *Symbiosis : mechanisms and model systems* **(engelsk)**. Kluwer Academic Publishers. 2002. s. 311-319. ISBN 1402001894.
4. 1 2 3  Maggs, C.A. and Hommersand, M.H. 1993, *Seaweeds of the British Isles Volume 1 Rhodophyta Part 3A Ceramiales*. The Natural History Museum, London ISBN 0-11-310045-0
5. ↑  Lewis, J.R. 1964.p.12 *The Ecology of Rocky Shores*. The English Universities Press Ltd
6. ↑  Åsen, Per Arvid (1980). *Illustrert algeflora*. Cappelen. s. 36. ISBN 8202018560.

Eksterne lenker
---------------

* (en) *grisetangdokke* – oversikt og omtale av artene i WORMS-databasen Rediger på Wikidata

* (en) *grisetangdokke* i Global Biodiversity Information Facility Rediger på Wikidata

* (no) *grisetangdokke* hos Artsdatabanken Rediger på Wikidata

* (en) *grisetangdokke* hos NCBI Rediger på Wikidata

* (en) *Kategori:Vertebrata lanosa* – bilder, video eller lyd på Wikimedia Commons Rediger på Wikidata

* *Vertebrata lanosa* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |